cyanic-selkie/wikianc huggingface dataset:
אנטוניו ויוואלדי
ילדותו
אנטוניו לוצ'ו ויוואלדי נולד בוונציה, בירתה של הרפובליקה של ונציה. אביו, ג'ובאני באטיסטה, ספר לשעבר שהיה לכנר מקצועי, לימד אותו נגינה בכינור, וכשהגיע לרמה נאותה סייר בוונציה והופיע בנגינה עם בנו הקטן. האב היה בין מייסדי "סובניו דאי מוזיצ'יסטי די סנטה צ'צ'יליה", מעין איגוד מקצועי לנגנים ומלחינים. נשיא האגודה היה ג'ובאני לגרנזי, מאסטרו די קאפלה בבזיליקה של סאן מארקו ומלחין נודע בראשית תקופת הבארוק. ייתכן שאנטוניו הצעיר קיבל את שיעורי ההלחנה הראשונים שלו אצל לגרנזי. המלומד בן לוקסמבורג ולטר קולנדר רואה ביצירה הליטורגית המוקדמת, (Laetatus sum (RV Anh 31, שאנטוניו חיבר בשנת 1691, בגיל 13, השפעה של סגנון לגרנזי. אביו היה מלחין בעצמו: אופרה בשם La Fedeltà sfortunata חוברה בשנת 1688 על ידי ג'ובאני באטיסטה רוסי, השם שבו נרשם אביו של ויוואלדי באיגוד שהיה בין מקימיו (רוסי - האדום, על שום צבע שערו, תכונה משפחתית).
קונראד הנליין
ד"ר קונרד ארנסט הנליין (Konrad Henlein; 6 במאי 1898 – 10 במאי 1945) היה הפוליטיקאי הפרו-נאצי הבולט ביותר בקרב הגרמנים שהתגוררו בחבל הסודטים ההררי שבצ'כוסלובקיה שלפני מלחמת העולם השנייה.
חברת הסלולר של איראן
שירותי החברה זמינים ב-1,239 ערים ובלמעלה מ-70,000 קילומטרים של כבישים מהירים. היא מספקת שירותי נדידה באמצעות 271 מפעילים שותפים ביותר מ-112 מדינות.
בדצמבר 2010, 5.5% ממניות החברה הוצעו בבורסה (Farabourse), לפי שווי של 396 מיליון דולר.
ניתוח לאיחוי קרום הבתולים
אופן ביצוע הניתוח
הקרום המשוחזר לרוב אינו מאפשר אספקת דם לקרום, וכולל קפסולת ג'לטין עם חומר דמוי דם מלאכותי. לעיתים משתמשים בדש בטנה מהנרתיק להשלמת אספקת הדם ואיחוי מחודש של קרום הבתולים. לאחר הניתוח מומלץ שלא לקיים יחסי מין למשך שלושה חודשים.
יהונתן שפנדורף
ביוגרפיה
שפנדורף השלים את לימודי הניצוח באקדמיה למוזיקה בירושלים בהוראת אבנר בירון, דורון סלומון, איתן גלוברזון ומיכאל וולפה בשנת 2012.
חייו האישיים
שפנדורף חובב טיפוס הרים וצילום. הוא טיפס על הרי ההימלאיה, הרי האנדים, הרי האלפים, הרי הפירנאים ועוד.
ישעיה הלוי הורוביץ
מלידתו ועד לעלייתו לארץ
מילדותו הצטיין השל"ה בלימודיו, למד בלובלין בישיבה שבה לימד אביו, אצל רבי שלמה לייבושס (המכונה 'המהרש"ל השני') ורבי מאיר מלובלין (המהר"ם מלובלין) שהיו מגדולי רבני פולין במאה ה-16.
לאחר מכן שימש ברבנות כאב בית דין במקומות רבים באיחוד הפולני-ליטאי ובאימפריה הרומית הקדושה בקהילות פוזנן, מץ, פרנקפורט דמיין, נחשב כרב מחמיר. בתקופת כהונתו בווינה נשא את חיה (בתו של ר' אברהם מויל).
סקונדוס מאסטי
על פי האמונה הנוצרית, סקונדוס ביקר באסטי, ויחד עם חבר סאפריקיוס הם נסעו לטורטונה שם פגש סקונדוס את הבישוף הראשון של העיר - מארקיאן מטורטונה (שאף הוא הוצא להורג במצוות האדריאנוס).
פרספיים
עיניהם קטנות וראייתם חלשה. לעומת זאת אוזניהם גדולות, מחודדות וחסרות צפיר. שמיעתם מצוינת והם משדרים קולות בתדרים על-קוליים לצורכי אקולוקציה ותקשורת. הם משתמשים באיכון באמצעות הד כדי לנווט וכדי לצוד טרף. על האף יש להם שתי תוספות קרומיות היוצרות מעין פרסת סוס הפתוחה כלפי מעלה ואשר ידועה בשם "עלה אפי". מבנה זה נועד כנראה לעזור להם לכוון את הקולות שהם פולטים מהאף. לרוב הפרספיים 32 שיניים.
פייבל כהנוב
ביוגרפיה
כהנוב נולד בחסלביץ שברוסיה, בנו של אברהם יעקב, סוחר מזון סיטונאי ותלמיד חכם, ונכדו של הרב משה נחמיה כהנוב (כהניו), שכיהן כרב בחסלביץ ומשנת תרכ"ד כראש ישיבת עץ חיים בירושלים. במלאת לו 15 הציע סבו, שהגיע לביקור, לקחת אותו לארץ ישראל כדי להימנע מגיוס לצבא הצבא. הוא עלה לארץ בשנת 1877 באונייה "הבחרים", והתיישב בירושלים. בהמשך הקים בית מרקחת בעיר. בשנת 1884 מכר את בית המרקחת וקיבל משרה בשכם כפקיד בסוכנות "חברת לאנדו-שמרלינג" בחברת "רג'י עותומן", חברה צרפתית בעלת זיכיון למכירת טבק, שניתן לה בתמורה למתן הלוואה לממשלה העות'מאנית. כהנוב קשר קשרי ידידות עם נכבדי שכם, ונטע בהר עיבל מטע צברים. משכם עבר לחיפה, שם המשיך לנהל את סניף החברה בחיפה ובגליל.
בשנת 1887 עבר ליפו והתמנה למזכיר ומנהל של חברת עזרת ישראל, שהפעילה בית חולים ביפו, ולאחר מכן בנתה את שכונת נווה צדק.
עיסה אפורה
את המונח אפשר למצוא בעיקר בהקשר של מדע בדיוני, אם כי הסוגיה בהחלט עולה בפורומים יותר "מדעיים", בהתייחסות לסכנות הטמונות בננוטכנולוגיה. המושג נזכר לראשונה בספרו משנת 1985, "Engines Of Creation", של חוקר הננוטכנולוגיה אריק דרקסלר. אף על פי שמה, "עיסה האפורה" אינה צריכה להיות דווקא בעלת מרקם עיסתי או להיות בצבע האפור, אלא עליה להיות צביר גדול של ננו-מכונות בעלות פונקציה של שכפול עצמי, אשר כורות את חומרי הבניין לתהליך מן הסביבה הקרובה להן.
בהנחה שהטכנולוגיה תאפשר יצירה של ננו-רובוטים המסוגלים להוביל לתרחיש של "עיסה אפורה", ניתן לשער שיינקטו מספר צעדים למניעת התרחיש, ביניהם תכנות הרובוטים כך שלאחר מספר מסוים של "דורות" משוכפלים יפסק השכפול העצמי, יצירתם כך שלצורך השכפול הם יזדקקו לחומר נדיר שיפוזר אך ורק באזור שבו ירצו להפעילם, או שליטה ישירה בתהליך השכפול בעזרת מחשב חיצוני כדי להביא לביטול יכולתם העצמית לשכפול ללא אשרור חיצוני.
עליית סיטקוב
קליטה
כרבע מהעולים הגיעו לנתניה ומספרים משמעותיים הגיעו גם לחדרה, רחובות, בה נקלטו 92 משפחות בעיקר מיוצאי רומניה, וראשון לציון. למקומות רבים נוספים בשרון הגיעו קבוצות קטנות יותר. לאבן יהודה הגיעו 7 משפחות.
Greatest Hits: My Prerogative
הצלחת האלבום
באירופה, מכר האלבום בתוך חודש כ-1,000,000+ עותקים. בשבוע הראשון ליציאה מוקם האלבום במקום השני במצעד הבריטי וקיבל מעמד פלטינה משולש לאור מכירות של יותר מ-1,000,000+. גם באוסטרליה זכה האלבום להצלחה והתמקם במקום השני במצעדי המכירות ומכר כ-140,000+ עותקים. האלבום מכר סם הכול ברחבי העולם כיותר מ-6,000,000+ מיליון עותקים.
הסניצ'ים וסיפורים אחרים
פרשנות הסיפור
• לפעמים, אנשים גאים לא מוכנים לעשות דברים שיכולים לעזור לזולת. וזה גורם לבעיות.
טיססלקה
השמדת הקהילה בשואה
לאחר המלחמה חזרו לכפר שלושה גברים ממחנות העבודה ושלוש נשים. כולם עזבו את הכפר תוך זמן קצר.
גוי של שבת
רקע
לפי ההלכה היהודית, אסור ליהודי לחלל שבת, ואף אסור לו להנות מחילול שבת שחיללו עבורו. כך גם באופן כללי אסור ליהודי להנות מחילול שבת של גוי שנעשה בעבורו, בין כאשר ביקש מהגוי (אמירה לנוכרי- שבות) ובין על ידי רמיזה, ואף אם הגוי עשה בשביל היהודי בלי שיבקש ממנו, אסור ליהודי להנות מאותה מלאכה. ישנם מקרים מסוימים שאמירה או רמיזה לגוי מותרת בשבת, היקף ההיתר והאופנים השונים נתונים במחלוקת פוסקי ההלכה.
גוי של שבת
הרחבה להיתר זה באיסורי השבת שימש יהודים בקהילות רבות עד שהרחיבו את ההיתר לכך שגוי שמקבל משכורת קבועה (ולא תלויה בפעולותיו) על היותו עושה פעולות בשבת עבור היהודים, נחשב כאילו עושה לצורך עצמו. אך בין פוסקי ההלכה לא כולם הסכימו עם הרחבה זו.
בתרבות, "גוי של שבת (שיר)" הוא פזמון שכתב דן אלמגור ללחן של היהודי-רומני ריכרד שטיין, ובוצע על ידי רביעיית מועדון התיאטרון.
רוז מק'גוון
מוזיקה
נוסף על כך, השתתפה מק'גוון בשיר "Superfabulous" עם האמן BT, אשר הופיע באלבום Emotional Technology, וכן בפסקול האחרון לסדרה מכושפות.
פרשת הארווי ויינסטין
בשנת 2017 מק'גוון סייעה להצית את תנועת המחאה העולמית MeToo# כשהייתה אחת הנשים הראשונות עם משקל כלשהו בתעשייה שיצאה בהאשמות לפרוטוקול נגד המפיק עטוי החרפה הארווי ויינסטין. השחקנית סיפרה כי המפיק רב העוצמה אנס אותה בחדר מלון ולאחר מכן דאג שתוחרם בתעשייה.
ב-2021 טענה מקג'וון שהקולנוענית והשחקנית ג'ניפר סיבל ניוסם (אנ'), אשתו של מושל קליפורניה גווין ניוסם, ניסתה לשחד אותה כדי להשתיק את הטענות שלה כלפי ויינסטין. הדובר של סיבל ניוסם כינה את הטענות "המצאה מוחלטת".
מערכה שנייה של קטורת
מערכת (אש) הקטורת (נקראת גם מערכה שנייה או מערכה שנייה של קטורת) היא אחת משלוש מערכות האש שהיו על מזבח העולה (לצד המערכה הגדולה ומערכת התמיד). מערכת הקטורת נקראת כך משום שבגחליה השתמשו להקטרת קטורת הסמים.
בורסה (עיר)
יהודי בורסה בארץ ישראל
יהודי בורסה, כיהודי טורקיה ויוון, עלו במרוצת הדורות לארץ ישראל והתיישבו בערים הוותיקות כחלק מן היישוב הספרדי. בירושלים קיים בית תפילה השוכן ברחוב הנביאים. שמו בית כנסת עולי בורסה והוא נוסד בשנת 1932. בית הכנסת משמר עדיין את המנגינות הישנות של הנוסח הספרדי ובימי שבת וחג מתקיים בו מניין מצומצם. בבית הכנסת ישנם ספרי תורה רבי ערך וביניהם ספר תורה שניצל מן העיר העתיקה, לפני שנפלה בידי הלגיון הערבי, ספר תורה מבית כנסת "גירוש" שהובא מבורסה שבטורקיה וכן ספר תורה שהיה מופקד בקבר רחל.
העילית (ספר)
עלילת הספר
המתמודדות נחשפות למטלות שאליהן יצטרכו להתרגל בארמון מלבד ההנאות והפינוקים שבחיי המלוכה. לדוגמה, הבנות נחלקו לקבוצות ונדרשו לתכנן אירוע דיפלומטי שבו יתארחו אנשים ממדינות זרות. האירוע שאמריקה מארגנת עם חברתה קריס לבני המלוכה האיטלקיים נוחל הצלחה גדולה וגורם לנסיכת איטליה, ניקולטה, לקשור קשר עם אמריקה שמצאה חן בעיניה בדעותיה ובאופייה. גם מחוץ לארמון העניינים מתחממים, קבוצות המורדים מהצפון ומהדרום מחדשות את ההתקפות על הארמון ככל שהתחרות ממשיכה, דבר שמערער את ביטחונן של הבנות ביכולתן להשתלט על התפקיד המלכותי שיש בצידו גם סכנה גדולה לחייהן. אמריקה אמנם לא נרתעת מההתקפות, אך בהמשך לאירוע שגרם לה לאבד את חברתה בתחרות, היא מתחילה לאבד אמון במעמד המלוכה כולו ובמקסון בפרט.
ישראל סרוג
ביוגרפיה
בין השנים ש"ס - שס"ג (1600–1603): ביקר בקוניאן ונפגש שוב עם ר' נתן אוטולינגו, ובעיר גוריציה עם ר' יששכר בער איילינבורג ור' מנחם עזריה מפאנו.
בין השנים שס"ג - שס"ו (1603–1606): ביקר בפרנקפורט ונפגש עם ר' אלכסנדר כ"ץ.
היסטוריה של ארץ ישראל
רקע גאוגרפי
בחלל הקשת שוכן המדבר הסורי-הערבי שהמשכו הוא חצי האי סיני אשר מפריד בין ארץ ישראל למצרים. הסהר הפורה מחולק בימינו בין שטחיהן של עיראק, סוריה, לבנון, ירדן וישראל. החלק העשיר במים שוכן בין הנהרות הפרת והחידקל וכונה בעולם העתיק בשם מסופוטמיה. באזור זה הונחו יסודות הציוויליזציה באלף הרביעי לפנה"ס. ארץ ישראל נמצאת בחלק היבש יחסית של הסהר הפורה, ומקורות המים שלה תלויים במידה רבה במי גשמים.
תקופת הברונזה (3300–1200 לפנה"ס)
תקופות הברונזה הקדומה והברונזה התיכונה היו תקופות שיא של ההתיישבות בארץ ישראל. לפי מחקריהם של מגן ברושי ורם גופנא, מנתה אוכלוסיית ארץ ישראל המערבית בתקופות אלה כ־140,000 וכ־150,000 נפש, בהתאמה.
תקופת השלטון הבבלי (604 ו-586 עד 539 לפנה"ס)
התקופה הבבלית מובחנת במחקר הארכאולוגי כתקופת הברזל 2ד. כיבוש דרום הארץ בידי הבבלים גרם להרס ולחורבן, ויחד עם ההגליות, התוצאה הייתה הידלדלות קיצונית של האוכלוסייה. העדות הארכיאולוגית מלמדת, שההתיישבות והכלכלה בתקופה זו היו בשפל חסר תקדים. עקב הכיבושים הבבליים, קרסו ערי פלשת, ועקב ההרס, המוות, וההגליות, אבדה בהדרגה הזהות הפלשתית, שהתקיימה באזור מאז המאה ה-12 לפנה"ס.
התקופה ההלניסטית (332–141 לפנה"ס)
כיבוש ארץ ישראל על ידי אלכסנדר הביא לא רק לחילופי שלטון אלא גם לחילופי תרבויות באזור. התרבות ההלניסטית החלה משתרשת בארץ ישראל. בשלביה המוקדמים הורגשה השפעת התרבות רק באזורים העירוניים ובעיקר בירושלים. ההתנגשות בין התרבות ההלניסטית לבין המסורת היהודית הובילה למרד המכבים נגד השלטון הסלווקי ובהמשך ליסוד הממלכה החשמונאית. אמנם, דווקא לאחר התבססותה של הממלכה, החל תהליך מואץ של התיוונות וחדירת מנהגים הלניסטיים לחיי היהודים בארץ ישראל.
התקופה הביזנטית (324–638)
לאחר שנים של רווחה יחסית בשלהי המאה ה-5, שלוותה בריבים פנימיים בין הפלגים הנוצריים, הידרדר מצב היהודים עם עליית הקיסר יוסטיניאנוס הראשון לשלטון בשנת 527 לספירה. הקיסר החל להתערב בחיי הדת של היהודים, הגדיר אותם כ"כופרים", גזר גזירות בעניין חג הפסח ולימוד התורה שבעל פה, ובהשראתו חל המקרה הראשון הידוע של אינוס להמרת דת. ההערכות המקובלות מדברות על כ-150 עד 200 אלף יהודים שחיו בארץ ישראל בתקופה זו, והיוו כ-10% מכלל האוכלוסייה.
התקופה הצלבנית (1099–1260)
הצלבנים הביאו איתם את השיטה הפיאודלית והארץ נחלקה לנסיכויות, רוזנויות וסניוריות שבראשן עמדו אצילים אירופיים. הכיבוש הביא לזרם של אלפי נוצרים שהגיעו ממערב אירופה וחיפשו להם נחלה בארץ ישראל. שפת הארץ הייתה לצרפתית. שרידי המדינה הצלבנית נראים במבצרים וביצורים רבים ברחבי ארץ ישראל.
התקופה הממלוכית (1260–1517)
הממלוכים היו לוחמים-עבדים שחונכו במערכת החינוך הצבאית המצרית של צלאח א-דין. בעת מסע הצלב החמישי בראשות המלך לואי ה-9 אל מצרים, תפשו הממלוכים את השלטון ובשנת 1260 יצאו להילחם בממלכה המונגולית המתרחבת והכוה בקרב עין ג'אלות בעין חרוד. בכך השתלטו הממלוכים למעשה על כל השטח מחלב שבסוריה בצפון ועד מצרים, ובתחום שלטונם נכללה כל ארץ ישראל. הנמל העיקרי של הממלוכים היה נמל עזה, שהייתה בירת ארץ-ישראל במשך רוב התקופה וריכזה סחר בהיקף עצום, חלק ניכר מכלכלת האימפריה הממלוכית נסמכה על המכס שגבתה ממסחר זה.
המנדט הבריטי (1917–1948)
עם זאת הקפידו הבריטים על שמירת מערכת שלטונית מסודרת שכללה חקיקה, מערכת בתי משפט על כל דרגותיה, מערכת מסודרת של מרשם מקרקעין ומשטרה, שהייתה תחת פיקוד בריטי אך שירתו בה גם בני הארץ, יהודים וערבים.
מדינת ישראל (1948 והלאה)
חטיפת חיילי צה"ל בגבול לבנון (2006) התפתחה למלחמה שנמשכה למעלה מחודש בין צה"ל לחזבאללה, שנודעה כמלחמת לבנון השנייה, ולאחריה ועד היום משתרר שקט יחסי בגבול הצפון.
יחסי בורקינה פאסו–קוריאה הצפונית
יחסי בורקינה פאסו–קוריאה הצפונית מתייחסים למערכת היחסים הנוכחית וההיסטורית בין קוריאה הצפונית, לבין בורקינה פאסו. אף מדינה לא שומרת על שגרירות באחרת, אם כי בעבר הייתה לקוריאה הצפונית שגריר בבירה ואגאדוגו.
השמן של לורנצו
השֶׁמֶן של לורנצו (באנגלית: Lorenzo's Oil) הוא סרט דרמה משנת 1992, בבימויו של ג'ורג' מילר. הסרט מבוסס על סיפורם האמיתי של אוגוסטו ומיקאלה אודונה, שחיפשו תרופה לבנם הקטן לורנצו שחלה ב-ALD, שבאותה התקופה לא היה ידוע על כל טיפול בה.
סכין החלומות
סכין החלומות
רנד מנסה להגיע להסכם הפסקת אש עם הסינצ'נים, ושומע שצריך בשביל זה לפגוש את "בת תשעת הירחים". פרין מנסה לשכנע סינצ'נים לעזור לו לשחרר את פייל ופמלייתה. הסינצ'נים חומדים מרט'דאמנות חדשות (נשים שיכולות לתעל- כמו החכמות של השאידו), אבל נרתעים מ"עוצמת האש" של השאידו. פרין לוקח מכתב ממאסמה (שבו כתוב שהמוכ"ז נמצא תחת פיקודה של סורוט וצריך להביא לו מה שצריך), והולך עם טיילין (גנרלית הנס של היחידה הסינצ'נית) לעבר בסיס הסינצ'נים הקרוב. עם זה הם משיגים אספקה תעשייתית של שורש הקלשון, וכמה ראקן (יצורים מעופפים) ודאמנות.
עגור הזהב
אליין שומעת ממרגל ששתי אאס סדאי, אחת שאוהבת חתולים ואחת בשם איספאן, נראו בקמלין. היא הולכת עם משמר, שלוש אאס סדאי ובירגיט לתפוס את איספאן ומרילין, אבל ארבע אחיות שחורות אחרות מצטרפות ותופסות אותה ובורחות מהעיר, כשהן הורגות את החברות של אליין. בירגיט משתמשת בחוש העוצרות כדי לעקוב אחרי השש, ומגייסת את מוצאות הרוחות שבעיר, עם משמר המלכה. קרב קצר מתחולל מחוץ לעיר ואסנה זרמין נהרגת מברקי מוצאות הרוחות. שלושת עוצריה וחמש האחיות השחורות האחרות נתפסו חיים. מצידה השני של העיר שכירי החרב של ארמיליה נכנסו ומנסים לכבוש את קאמלין. בירגיט משחררת את אליין, והיא מנהיגה את צבאה המאולתר לעבר העיר, שם מחכים שכירי החרב. בהתחלה הקרב עוד איכשהו שקול, אך עד מהרה משמר החומות מצטרף לקרב תחת דגל החבצלת, ושכירי החרב נכנעים. ארמיליה עצמה, ראש בית מארן, ניאן ראש בית ארוון ואלניה ראש בית סרנד נאסרות על ידי אליין. שלושה בתים נוספים מצטרפים לבית טרקנד, מה שמעלה את מספר התמיכה לתשע. בהמשך היום שניים נוספים מצטרפים, ואליין הופכת למלכה רשמית, אם כי עדיין לא מוכתרת.
הכוחות המזוינים של פקיסטן
מאז 1962 נוהלו קשרי צבא הדוקים עם סין. בין השאר פעלו יחדיו לפתח את מטוס הקרב הרב משימתי JF-17, ואת מטוס האימונים 8-K. מאז 2013, סין היא הספקית הגדולה ביותר של ציוד צבאי לפקיסטן. שתי המדינות משתפות פעולה גם בתחום הגרעין וטכנולוגיות חלל והן מנהלות תרגילים משותפים דרך קבע.
שרה אדלר
קורות חייה
אדלר נשואה לבמאי הישראלי-צרפתי רפאל נג'ארי, אותו הכירה על הסט של הסרט "אבנים". בשנת 2006 נולדה לזוג בת.
פילמוגרפיה
בשנת 2004 שיחקה בסרט הישראלי "אבנים" של הבמאי רפאל נג'ארי, לצד אורי גבריאל ואסי לוי, הסרט הוא קופרודוקציה ישראלית-צרפתית.
אפיון (ספרות)
אפיון של דמות היא טכניקה ספרותית הכרחית בפרוזה. כל דמות המופיעה בקטע פרוזה, ואף דמות המספר מאופיינת על ידי הקטע.
אפיון ישיר
אפיון ישיר הוא הצורה הפשוטה ביותר לאפיין דמות, צורה שהיא גם נפוצה מאוד. האפיון הישיר הוא תיאור אחד לאחד של הדמות. למשל: "הוא היה חכם" – זהו אפיון ישיר המלמד אותנו על חוכמתה של הדמות. כמעט תמיד יבוא האפיון הישיר כמילת תואר.
אפיון בעזרת טכניקות ספרותיות
קיימות טכניקות ספרותיות רבות המשמשות לאפיונה של דמות. הטכניקה הבולטת ביותר באפיון היא האנלוגיה. לעיתים תכופות משווה המספר דמות אחת לדמות אחרת בעזרת אנלוגיה. אנלוגיה בין דמויות, ככל אנלוגיה, יכולה להיות ניגודית, ישירה או מעורבת. למשל, ב"האדונית והרוכל" מאת עגנון, הקורא למד על יוסף שהוא תמים מאוד, ובנוסף יש כל מיני אמצעים היוצרים אנלוגיה ניגודית בין יוסף והלנה (למשל שמותיהם, דרך התנהגותם ודרך תיאורם החיצוני, ובעצם כל מאפיין של האחד מופיע בהיפוך אצל האחר). כך הקורא יכל להבין שהלנה אינה תמימה כלל ושהיא זוממת משהו.
כיכר חורב
היסטוריה
כפועל יוצא מתכונותיה הגאוגרפיות והחברתיות שימשה הכיכר עוגן תחבורתי שממנו תוכננו ונשלחו זרועות מערבה ומזרחה, אל שתי פאתיה של העיר למרגלות ההר. המיקום בנקודה שממנה יורדים שני ואדיות חשובים למערב ומזרח חיפה קבע את תוואיהן של שתי דרכים ראשיות למזרח ולמערב, שנסללו שנים לאחר הקמת הכיכר – רחוב פיק"א ודרך פרויד. במקום בו הן נפגשות בכביש 672 זורמת גם תנועה ראשית מדרום ומצפון, וצירוף זה הפך את צומת חורב מראשיתו לאחד הצמתים העמוסים במטרופולין, ובצידיו צמחו עסקים רבים. העומס בצומת נובע מהתוואי הצפוף שבו נסללו הכבישים, וכן ממבנהו. רחוב פיק"א ודרך פרויד אינן נפגשות זו עם זו ישירות, אלא יוצאות מרחוב חורב, כל אחת לכיוון אחר, במרחק של כ-130 מ' אחת מהשנייה. זאת מן הסיבה שכשנסלל כביש פרויד כבר היה בית ההורים "אחוזת בני ברית" קיים, ורחובות גת וויתקין היו צרים ולא ניתנים להרחבה. בשל כך נמנע חיבור ישיר בין דרך פיק"א לבין דרך פרויד. וכך נוצרו הסיבוכים והקשיים התחבורתיים שהיו מזוהים עם הצומת. אלה התבטאו בעומסי תנועה חריפים, שבשעות מסוימות הגיעו למרחק של כחצי קילומטר לכל אחד מארבעת הכיוונים, והטביעו חותם בלתי הפיך על מרכז אחוזה.
קריסטין לילי
השנים הראשונות
בקיץ 1995 כבשה לילי שלושה שערים במשחקי בגביע העולם שנערכו בשוודיה, אך בחצי הגמר הפסידו האמריקאיות 1-0 לנורווגיה. בסופו של דבר, הן סיימו במקום השלישי לאחר שניצחו 0-2 את סין. מספר חודשים לאחר מכן, ב-16 בינואר 1996, במשחק נגד ברזיל, הפכה לילי לכדורגלנית האמריקאית הראשונה שמגיעה למאה הופעות בנבחרת.
שבירת שיאים וזכייה שנייה בגביע העולם
ב-21 במאי 1998, ערכה לילי את משחקה ה-152 שלה בנבחרת, ובכך שברה את שיא המשחקים הבינלאומיים לנשים, בו החזיקה היידי סטור. בנוסף, היא קבעה שיא אמריקאי של 62 משחקי נבחרת רצופים בהן היא פתחה בהרכב הראשון. בהמשך השנה, היא אף הייתה חלק מסגל הנבחרת שזכה במדליית הזהב במשחקי הרצון הטוב שנערכו בניו יורק.
אצטדיון פולסאט פלוס גדנסק
שמו המקורי של האצטדיון היה ארנה באוטיצקה (הארנה הבלטית), אך בדצמבר 2009 רכשה חברת האנרגיה הפולנית "PGE" את זכויות השם של האצטדיון לחמש שנים בעלות של 8.5 מיליון אירו ושינתה את שמו לשם הנוכחי, "אצטדיון פה.גה.אה גדנסק". החל מנובמבר 2015 נקרא האצטדיון "אצטדיון אנרגה גדאנסק" על שם חברת Energa הפולנית, אשר רכשה את הזכות להיות נותנת החסות של האצטדיון עד שנת 2020.
ארמין ז'ורדן
ביוגרפיה
אל ארצות הברית הגיע לראשונה רק בשנת 1985. הוא ניצח בסיאטל ובניו יורק. סיאטל הזמינה אותו לנצח על מחזור הטבעת של וגנר בעונות 2000 ו-2001, אך הוא נאלץ לפרוש לאחר הצגות ספורות בעונת 2000 בגלל מחלה. מאותה סיבה גם ביטל את הופעת הבכורה שלו במטרופוליטן אופרה בניו יורק בשנת 2001, שם היה אמור לנצח על כך עושות כולן של מוצרט. בנו, המנצח פיליפ ז'ורדן (שכיום מכהן כמנצח ראשי של התזמורת הסימפונית של וינה), הופיע לראשונה במטרופוליטן בשנת 2002.
מרגרט בונדפילד
ביוגרפיה
בשנת 1920 ניסתה להתמודד על מקום בפרלמנט. היא הגדילה באופן משמעותי את המצביעים למפלגת הלייבור במחוז בו התמודדה, אך בסופו של דבר הפסידה ב-3,371 קולות למועמד מן המפלגה הליברלית. בשנת 1922 ניסתה להתמודד שוב על מקום בפרלמנט, אך הפסידה בכ-5,400 קולות.
ב-29 במרץ 1928 התקיימה הצבעה בפרלמנט על מתן זכות הצבעה לכל הגברים והנשים מעל גיל 21 (ללא קשר למעמדם הכלכלי). בונדפילד שיבחה את ההצעה, אשר בסופו של דבר הפכה לחוק. חוק זה הוסיף 4 מיליון מצביעים (בעיקר נשים) לפנקס הבוחרים לקראת הבחירות של שנת 1929. בבחירות שנערכו במרץ 1929 הצליחה בונדפילד להיבחר בקלות, אך מפלגת הלייבור נאלצה שוב להקים ממשלת מיעוט. בממשלה החדשה התמנתה בונדפילד לשרת העבודה, והייתה לאישה הראשונה בתולדות המדינה שכיהנה כשרה בממשלה. תקופת כהונתה התאפיינה באבטלה גואה אשר הגדילה את ההוצאה הממשלתית על קצבאות. האבטלה הובילה למתיחות בין ההוצאות הרבות על הקצבאות לבין רבים במפלגת הלייבור אשר רצו לתמוך במובטלים. בסופו של דבר, בונדפילד החליטה להגביל את קצבאות האבטלה. מדיניותה בנושא קיבלה ביקורת רבה מצד האופוזיציה, וכאשר בונדפילד רצתה להגביל את הזכאות לקצבאות אבטלה, היא נדחתה גם על ידי מפלגתה שלה. בשנת 1931 התעמק המשבר עם החלשות הבנקים באירופה. בחודשים שלאחר מכן התפרקה הממשלה. מקדונלד הקים ממשלה עם השמרנים והליברלים, בעוד שמרבית חברי הלייבור ׁ(ובהם בונדפילד) פרשו לאופוזיציה. בבחירות שנערכו באותה השנה, מפלגת הלייבור נחלשה באופן משמעותי, ובונדפילד הפסידה את מקומה בפרלמנט.
אל תקנו תוצרת רוסיה
תוצאות
לפי דירוג סטנדרד אנד פורס, איבדו בנקים אוקראיניים בשליטה רוסית כמחצית מההון המופקד בהם.
קיטי פרייד
היסטוריה פרסומית
לפופולריות של שאדוקאט הייתה השפעה ניכרת על חייה של קיטי פרייד האמיתית. פרייד עצמה קיבלה תשומת לב רבה ממעריציה של הדמות עד כדי כך ששינתה את שמה לקיי די פרייד בכדי להימנע מכל קשר לדמות הבדיונית. מאז, היא ציינה שיש לה רגשות מעורבים בנוגע לשמה, באומרה שהיא מעריכה את הקומיקסים של ביירן על ערכיהם הבידוריים והיצירתיים, אך מקווה שאחרים יעריכו אותה יותר מרק מקור לשמה של שאדוקאט.
חזרה לאקס-מן
בקשת הסיפור Torn, הגלגול האחרון של מועדון הלפייר עורך מתקפה על מכון אקסבייר. קיטי ממלאת את החזון שפרוסט ייעדה לה, מביסה אותה וכולאת אותה, אך נופלת לאשליות הטלפתיות של חברת מועדון הלפייר פרפקשן - שטוענת שהיא המלכה הלבנה המקורית אשר מעולם לא השתקמה. בהשפעת אשליות אלו, קיטי החלה להאמין שהיא וקולוסוס הביאו לעולם תינוק שנלקח בידי האקס-מן בשל יכולותיו המוטאנטיות, שהיה להם פוטנציאל להיות מסוכנים. תחת האשליה, קיטי מנסה להציל את התינוק מ"קופסה" בלתי חדירה במעמקי אחוזת אקסבייר, ואינה יודעת שלמעשה היא משחררת חייזר לכוד שמכיל את תודעתה של קסנדרה נובה, המנהיגה לכאורה של מועדון הלפייר באותה עת. סייקלופס מגלה שמועדון הלפייר החדש - כולל פרפקשן ונובה - הם למעשה אשליות מחשבתיות משברירי תודעתה של קסנדרה נובה שנותרו במוחה של פרוסט במהלך העימות האחרון ביניהן, והכל חלק מאשמת השורד שלה על הרצח עם באי ג'נושה. כשסייקלופס השמיד את האשליות המנטליות, אמה ניסתה לאלץ את קיטי להרוג אותה ובכך להיפטר מנובה. אולם, נובה לא הושפעה מכך ועברה להתמקד בהעברת מוחה להיסאקו איצ'יקי. נדמה היה שנובה לא הצליחה במשימתה, משום שהקבוצה הועברה בידי אביגיל בראנד לסיפון מפקדת החלל של S.W.O.R.D בדרכם לעולם "ברייקוורלד", בקשת הסיפור האחרונה שבכתיבתו של וידון.
המערבולת השחורה
בהמשך, קיטי משכנעת את פיטר לגנוב ממצא עתיק בשם "המערבולת השחורה" מאביו ג'סון, השליט של כוכב ספרטקס. עד מהרה הם מוצאים את עצמם נרדפים בידי חוליית החיסול של ג'סון, "אדוני השחיטה" (Slaughter Lords). בייאושם, הם מבקשים את עזרת האקס-מן ושומרי הגלקסיה בהגנה על המערבולת. לאחר שכמה מחבריהם אינם מסוגלים להימנע מפיתוייה של המערבולת, בוגדים בהם וגונבים את הממצא העתיק, הקבוצה מתפצלת וקיטי נשארת מאחור בספרטקס כדי לעזור בבית יתומים. היא נלכדת במעטפת ענבר אחרי שת'אן - בנם הבלתי חוקי של תאנוס מגזע הנצחיים ושל אישה מגזע הבלתי אנושיים אשר חבר לג'סון - מקפיא את כוכב הלכת על כל אנשיו. הודות לכוחותיה המוטאנטים, היא מצליחה לצאת מהמעטפת.
כוכב הקופים: המלחמה
כוכב הקופים: המלחמה (באנגלית: War for the Planet of the Apes, בתרגום חופשי לעברית: המלחמה על כוכב הקופים) הוא סרט מדע בדיוני אמריקאי בלייב אקשן אשר יצא לאקרנים ב-2017. הסרט מבוים על ידי מאט ריבס; הופק על ידי פיטר צ'רנין, דילן קלארק, ריק ג'אפה ואמנדה סילבר; והתסריט שלו נכתב על ידי מארק בומבאק, ריק ג'אפה ואמנדה סילבר. הסרט מבוסס באופן רופף על דמויות מאת ריק ג'אפה ואמנדה סילבר שעובדו על פי רומן צרפתי בשם "כוכב הקופים" מ-1963 שנכתב על ידי פייר בול.
תקציר עלילת הסרט
סיזר והחבורה ממשיכים ומתצפתים מאנטנה ובעודם למעלה, אדם גונב מהסוסים שלהם משקפת ורובה. הם רודפים אחריו למבנה נטוש רק כדי לגלות שזה אינו אדם אלא קוף. הקוף שקורא לעצמו "קוף רע" (Bad Ape) מדבר באופן שוטף אך אינו יודע שפת סימנים. סיזר והאחרים מבינים שאיננו אחד משלהם. הוא שונה מהם, חסר שיער ונראה שהוא סובל מהקור. בשיחה איתו מבין סיזר שהוא קוף מגן חיות שהווירוס שהשמיד את בני האדם יצר אצלו את אותו תהליך שנוצר אצל סיזר ושאר הקופים (עליה באינטליגנציה, הפיכת עיניים לירוקות וכו') הוא מספר להם שידוע לו על בסיס דמוי מכלאה שבו מחזיקים קופים בשבי.
סרטי המשך
לדברי התסריטאי ריק ג'פה, גרסה של החללית מכוכב הקופים משנת 1968 בשם "איקרוס" הופיעה ב"כוכב הקופים: השחר" כרמז מכוון להמשך אפשרי ועיבוד מחודש של אירועי הסרט המקורי, מאחר שגם הסרט "כוכב הקופים: המלחמה" מכיל גרסה צעירה יותר של הדמות נובה. במהלך ראיון של אנדי סירקיס ל-MTV באמצע נובמבר 2014, דיבר סרקיס על סרטי המשך אפשריים: "זה יכול להיות שלושה סרטים, זה יכול להיות ארבעה. זה יכול להיות חמישה. מי יודע? המסע יימשך." באוקטובר 2016 דווח כי סרט רביעי של כוכב הקופים היה בדיונים. זמן קצר לפני הפצת "כוכב הקופים: המלחמה" ביולי 2017, אמר ריבס כי הביע עניין ביצירת סרטי קופים נוספים וכי סטיב זאהן, שגילם את הקוף הרע בסרט, יצר סיפור המשך. התסריטאי מארק בומבק רמז כי יתאפשרו סרטים נוספים ואמר, "האמת, לא היו לנו שיחות מסוג זה. אני עובד על הסרטים האלה כבר כשבע שנים. אני מוכן לקחת נשימה ולתת לדברים לנוח מעט." באפריל 2019, לאחר רכישת פוקס המאה ה-21 על ידי דיסני, הודיעה האחרונה כי סרטים עתידיים של כוכב הקופים נמצאים בפיתוח. כמו כן, אושר באוגוסט 2019 כי כל הסרטים העתידיים יתקיימו באותו היקום שנוצר לראשונה ב"כוכב הקופים: השחר".
נחל רחף
3. החלק המרשים מכולם הוא חלקו התחתון של הנחל, שם חותר הנחל במצוק ההעתקים ויוצר נקיק עצום שעומקו כ-200 מ' ובו סדרה של מפלים שלרגליהם מכתשות גדולות. בחורף מוצפות המכתשות במי שיטפונות והמעבר בנקיק מחייב שחייה של ממש. ההליכה בנקיק זה מחייבת ידע בטיפוס וגלישת מצוקים.
הרפובליקה העממית ההונגרית
השתלטות המפלגה הקומוניסטית
בבחירות שהתקיימו באוגוסט 1947 היו הקומוניסטים למפלגה הגדולה ביותר. ב-26 במרץ 1948 הולאמו כל מפעלי התעשייה בהונגריה והקומוניסטים נטלו שליטה מלאה על המדינה. ביוני 1948 התאחדו הקומוניסטים והסוציאל-דמוקרטים למפלגה אחת היא "מפלגת הפועלים ההונגרית". בהדרגה החלו הקומוניסטים להחזיק בכל המשרות הבכירות במדינה, והסוציאל-דמוקרטים חדלו מלהתקיים. מנהיגם בלה קובאץ' נאסר ונשלח לגלות בסיביר. מנהיגי מפלגת האיכרים הזעירים ומפלגת האיכרים נאסרו אף הם. טילדי התפטר בעקבות שערוריית שחיתות, ונשלח למאסר בית. רבים ניסו לברוח מהונגריה לאוסטריה ובמאי 1949 הקימו השלטונות גדר תייל על הגבול כדי למנוע בריחה מהונגריה.
שלטונו של מתיאש ראקושי
עתה הייתה המדינה נתונה בידיו של מתיאש ראקושי, המזכיר הכללי של המפלגה הקומוניסטית. ראקושי השתמש בשיטות סטליניסטיות. אלפים הוצאו להורג ועשרות אלפים נעצרו. יריבו העיקרי במאבק על השלטון היה לאסלו רייק, ששימש עתה בתפקיד שר החוץ. בספטמבר 1949 נעצר רייק, ולאחר משפט ראווה שבו הודה כי היה מרגל לטובת מיקלוש הורטי, לאון טרוצקי, יוסיף ברוז טיטו וממשלת ארצות הברית, הוצא להורג. היה זה האות למסע טיהורים בתוך המפלגה. אלפים נעצרו ועשרות אלפים גורשו מן המפלגה, ביניהם יאנוש קאדאר שיהיה לימים שליטה של המפלגה. ההערכה היא כי כאלפיים איש הוצאו להורג, כמאה אלף נעצרו, ומאתיים אלף גורשו מן המפלגה.
הקרדינל יוזף מינדסנטי, שנמנה עם המתנגדים לפשיסטים ההונגרים ולשלטון הנאצי במהלך מלחמת העולם השנייה נעצר בדצמבר 1948, והואשם בבגידה. לאחר חמישה שבועות במעצר, הודה בהאשמות נגדו ונידון למאסר עולם. מנהיגי הכנסיות שמחו על צעד זה "טוהרו" אף הם והוחלפו באחרים שהיו נוחים יותר למשטרו של ראקושי.
נאג' החל ברפורמות דמוקרטיות, הסיר את שליטתה של המפלגה מאמצעי התקשורת, ועודד דיון דמוקרטי בשאלות פוליטיות וכלכליות. נאג' הבטיח להגביר את הייצור וההפצה של מוצרי צריכה, ולהחל ברפורמות כלכליות, שעמדו בניגוד לקולקטיביזציה שניסה ראקושי לכפות על המשק ההונגרי הממאן. נאג' שחרר ממעצרם מנהיגים אנטי קומוניסטיים, והבטיח כי בקרוב יקיימו בחירות חופשיות.
המרידה
ב-1 בנובמבר הכריז נאג' על פרישת הונגריה מברית ורשה ועל נייטרליות של המדינה. הוא פנה אל האו"ם כי ייתן למדינה עזרה והגנה. רבים האומרים כי הייתה זו פעולה זו ששכנעה לבסוף את חרושצ'וב להתערב במלוא הכוח ולדכא את המרידה. העובדה היא כי את ההחלטה קיבל חרושצ'וב בעצה אחת עם הוועד המרכזי של המפלגה הקומוניסטית הרוסית עוד כעשרים וארבע שעות לפני הכרזתו של נאג'. חרושצ'וב ראה כיצד מדינה סטליניסטית, קומוניסטית ודוגמטית הופכת בתוך כמה ימים לדמוקרטיה רב-מפלגתית, וזה היה דבר שבאווירה של אותם הימים לא ניתן היה לשאת בשטח ההשפעה הסובייטי.
הכלכלה בימי קאדאר
ב-1982 ננקטו צעדים נוספים. על מנת לייצב את הכלכלה הצטרפה הונגריה לקרן המטבע הבינלאומית, צעד שהקנה לה ביטחון כלכלי מסוים, אך דרש את יישום מדיניות הקרן. הצעדים בהם נקטה הונגריה היו עידוד יזמות פרטית בקנה מידה קטן, בהחכרת רכוש המדינה לידיים פרטיות. בשלב זה טרם נשקלה באופן רציני העברת רכוש המדינה לידיים פרטיות.
פרידריך אנגלס
סקירה כללית
לאחר מותו של מרקס המשיך אנגלס בכתיבת מחקרם המשותף "הקפיטל", ובתרגומו לשפות אחרות. הכתיבה הסתיימה רק בשנת 1893. בשנת 1895 הוא מת מסרטן הגרון בלונדון. אפרו פוזר מ-Beachy Head, כפי שביקש.
התקופה במנצ'סטר ובסלפורד, 1844-1842
ב-1843, בעודו במנצ'סטר, כתב אנגלס את חיבורו הכלכלי הראשון, "קווים לביקורת על כלכלה פוליטית" (Umrisse zu einer Kritik der Nationalökonomie). הוא שלח את עבודתו למרקס שפרסם את החיבור ב-1844 בעיתון "דויטשה פרנצוזישה יארבוכר". בשנתיים בהן חי במנצ'סטר אנגלס ראה מקרוב את חיי הפועלים בשכונות העוני. הוא נחשף מקרוב להזנחה, לזוהמה וניצול הסביבה, ולתופעות קשות ובכללן העסקת ילדים ופועלים עניים שעבדו מעבר ליכולתם. אנגלס שלח למרקס שלושה מאמרים שתיארו את תנאי החיים של מעמד הפועלים במנצ'סטר. מרקס פרסם את המאמרים בריינישה צייטונג ולאחר מכן בדויטשה פרנצוזישה יארבוכר. מאמרים אלה נכללו גם בספרו המשפיע הראשון של אנגלס מצבו של המעמד העובד באנגליה שיצא לאור בגרמנית ב-1845 ובאנגלית ב-1887. בספר אנגלס תיאר את מה שראה כעתיד הקודר אליו מוליכים הקפיטליזם והמהפכה התעשייתית. אנגלס המשיך בפעילותו החברתית והעיתונאית הרדיקלית. הוא הסתובב בחוגי תנועת הפועלים והתנועה הצ'רטיסטית באנגליה וכתב למספר עיתונים.
Small Bump
רקע
ב-26 במרץ 2012, הודיע שירן בטוויטר כי Small Bump יפורסם כסינגל החמישי מתוך אלבום הבכורה שלו, ואמר "לפני שהוא מתפרסם, אני רוצה להיות להודיע מה הסינגל החמישי שנלקח מתוך האלבום שלי, +". הוא הוסיף: "אז, הסינגל הוא Small Bump". השיר נכתב בתו בי במול מייג'ור. השיר עוסק ב'ידידתו הקרובה' של שירן, ומקונן על תינוק שנולד אחר חמישה חודשים מההיריון.
B in the Mix: The Remixes
B in the Mix: The Remixes הוא אלבום הרמיקס הראשון של זמרת הפופ האמריקאית, בריטני ספירס. אלבום הרמיקס יצא לאור ב-22 בנובמבר 2005. על ידי חברת התקליטים ג'ייב רקורדס.
איאון ביילי
קריירה
בשנת 1999 הופיע ביילי בסרט הקולנוע "מועדון קרב". שנה לאחר מכן הופיע בסרט "כמעט מפורסמים".
בשנת 2001 הופיע בסדרת הטלוויזיה מבית היוצר של הבמאי סטיבן ספילברג, "אחים לנשק". בשנת 2003 הופיע בסרט "ובכיכובו של פאנצ'ו וילה בתפקיד עצמו". שנה לאחר מכן הופיע בתפקיד ראשי בסרט "ציידי המחשבות".
טיסוויד
בשנת 1978 התאחד הכפר עם טיססלקה ובשנת 1990 חזר להיות רשות עצמאית.
בריגהאם יאנג
תולדות חייו
ב-24 ביולי 1847 הקים יאנג כנסייה מורמונית בסולט לייק סיטי, כשהאזור עוד היה חלק ממקסיקו. הוא הקים שם מקהלת המשכן המורמונית. הוא הוכרז כנשיא הכנסייה בדצמבר 1847. כמייסד ומתיישב של סולט לייק סיטי, יאנג מונה למושל השטח על ידי הנשיא מילארד פילמור. בקדנציה שלו כמושל, הכנסייה המורמונית בנתה גשרים, כבישים ופרויקטים של השקיה, ייסדה גופי רווחה ציבורית וארגנה מיליציה. היו גם בעיות בממשל של יאנג - בדיווחים מהשטח נמסר כי שופטים פדרליים נעצרו על ידי חברי הכנסייה המורמונית. הנשיא ג'יימס ביוקנן שלח מייד את צבא ארצות הברית לטפל במצב יחד עם נציגו שיועד להחליף את יאנג בתפקיד המושל. כשהגיעה ההודעה ליאנג, הוא שלח את המיליציה המורמונית להתעמת עם הצבא. המיליציה עכבה את הצבא עד החורף. יאנג תכנן לשרוף את סולט לייק סיטי עד היסוד ולקחת את חסידיו למקסיקו. ברגע האחרון הוא שינה את החלטתו ופינה את משרד המושל למחליפו.
בשנת 1857 התרחש טבח במאונטיין מדוז. הטבח היה אירוע בו נהרגו 120 גברים, נשים וילדים בעת שעברו בדרום יוטה. ההערכה הייתה, כי הטבח בוצע כל-ידי המיליציה הטריטוריאלית של יוטה של המורמונים. נטען כי יאנג שלח מכתב בו נאמר למיליציה לעצור, אך המכתב הגיע באיחור של יומיים.
אירווין שיף
פרשיית "המאפיה הפדרלית"
שיף כתב את "המאפיה הפדרלית" בשנת 1992, בעודו מרצה עונש בגין אחת מהרשעותיו. בספר זה הוא טוען שכל שיטת מס ההכנסה האמריקאית וה-IRS, הסוכנות האחראית על גבייתו, הם בלתי חוקתיים. בתשיעי באוגוסט 2004 בית משפט פדרלי לערעורים פסק לטובת קיום צו מניעה שהוצא על ידי בית משפט בנבדה כנגד שיף ועמיתיו, האוסר עליהם (אך לא על אחרים) לקדם ולמכור את הספר. כמו כן הם נדרשו לפרסם את צו המניעה באתרי האינטרנט שלהם, לשלוח אותו לכל לקוחותיהם ולספק לממשלה את רשימת הלקוחות. טענותיו של שיף על כך שהצו מפר את התיקון הראשון לחוקת ארצות הברית נדחו משום שבית המשפט מצא שהספר מכיל תוכן כוזב מעצם ניסיונו ללמד את קוראיו כיצד לא לשלם מס הכנסה. בתגובה שיף ועמיתיו החלו להפיץ את הספר בחינם באינטרנט.
יחסי יפן–מונגוליה
מסחר
סך המסחר בין יפן למונגוליה עמד בשנת 2013 על 31 מיליארד ין, ומרביתו המוחלטת נובעת מיבוא יפני למונגוליה. ההשקעה היפנית הישירה במונגוליה עמדה בשנת 2012 על סך 34 מיליון דולר.
AVG
פעילות AVG בישראל
ל-AVG מרכז פיתוח בתל אביב שהוקם בשנת 2011 לאחר הרכישה הראשונה שביצעה AVG בישראל. המרכז העוסק בעיקר בפיתוח פתרונות אבטחה למכשירי טלפון ניידים. משרדי החברה שוכנים במגדל אדגר 360 בתל אביב, ומועסקים בה עובדי שלושת החברות שנרכשו על ידי AVG לאורך השנים (DroidSecurity, Visionize, Flayvr). מנכ"ל AVG ישראל מאז שנת 2015 הוא הראל טייב. בדצמבר 2016, מספר חודשים לאחר שנרכשה על ידי חברת Avast, הודיעה החברה על סגירת מרכז הפיתוח בישראל, כחלק ממהלך התייעלות עולמי של החברה.
מרטין - סיפור חייו של מרטין לותר קינג
הספר נחשב ספר עלילתי, והשתלשלות האירועים שבו, מועברת על ידי הסופרת בצורה שתגרום לקורא להזדהות עם הגיבור, בדרך של הצגת סיטואציות, המעמידות בפני הקורא את השאלה, כיצד הוא היה פועל.
עלילה
עוברות השנים, והסופרת מתארת בפני הקורא את פגישתו עם קורטה, אשתו. ומספרת על אהבת האמת ששררה ביניהם, אהבה שהשפיעה מאוד על חייו. למרטין וקורטה נולדו ילדים, בעוד מרטין ממשיך להילחם להשגת שוויון זכויות במדינות הדרום בפרט ובארצות הברית בכלל. מרטין יוצא למאבקים רבים וסוחף אחריו תומכים רבים - לבנים ושחורים, שעומדים לצדו ונאבקים איתו על ביטול ההפרדה הגזעית כמו מקומות ישיבה שוויוניים באוטובוס, ברזי מים, או אפשרות לאכול בכל מסעדה או מזנון שיחפצו וכו׳. תומכים רבים שהצטרפו אליו מוצאים את מותם בעת ההפגנות והמאבקים שארגן ביניהם גם הנשיא ג'ון קנדי. הסיום של הספר הוא האירוע הגרוע מהכל - מרטין נורה על ידי מתנקש בגיל 39. הוא הותיר מאחוריו אישה, ארבעה ילדים וחלום ילדות שהתגשם.
סטירת לחי
הדגשת העלבון שבקבלת סטירה ניכרת בביטוי "סטירה מצלצלת", שבנוסף לתיאור של סטירה רבת עוצמה, משמש בהשאלה לתיאורו של עלבון צורב.
חברת החשמל הפסיפית
חברת החשמל הפסיפית (באנגלית: PacifiCorp קיצור של Pacific Corporation) היא חברת חשמל הפועלת במערב ארצות הברית.
דומיניק קוריגן
קריירה פוליטית
בשנת 1870 הוא נבחר לחבר בפרלמנט הבריטי מטעם דבלין, שם תמך ברפורמות בחינוך באירלנד ובשחרורם המוקדם של אסירים פניאנים. בשנת 1874 לא נבחר בשנית, ככל הנראה בשל תמיכתו בסגירתם של פאבים בימי ראשון.
ג'ורג'יה מיי פוט
קריירה
פוט הופיעה כאורחת וכמתמודדת במספר תוכניות טלוויזיה וביניהן: Fake Reaction, All Star Family Fortunes, BBC Breakfast, Celebrity Juice ו־Loose Women.
הרמן טילקה
ביוגרפיה
טילקה הוא אחד מארבעה מהנדסים המוכרים על ידי הפדרציה הבינלאומית לרכב (FIA), אך למעשה הוא היחיד שמתכנן מסלולי מרוצים. אחת מהעבודות הראשונות שביצע הייתה תכנון ובנייה של כביש גישה למסלול הנורבורגרינג. העבודה המשמעותית הראשונה שביצע הייתה הבנייה מחדש של מסלול האוסטרייכרינג, שקוצר באופן משמעותי ונקרא לאחר הבנייה מחדש A1 Ring (כיום הרד בול רינג). במהלך השנים היה מעורב במספר פרויקטים של בנייה מחדש ושינוי של מסלולים קיימים ביניהם ההוקנהיימרינג, נורבורגרינג, מסלול המרוצים של ברצלונה ופוג'י ספידוואי ביפן.
עין חניה
בריכת המעיין היא אחת הגדולות בהרי יהודה (77 מ"ר); גודלה כ-8 על 10 מטר, עומקה עד שני מטר, והיא מקבלת את מימיה מנביעה הנובעת מתוך 2 מערות קטנות. הגישה למעיין היא דרך כביש, המהווה חלק משביל המעיינות, היוצא מקניון מלחה לכיוון אל-וולג'ה והר גילה - המעיין נובע מצד שמאל של הכביש. המעיין נמצא בסמוך לשביל ישראל, ורבים מן המטיילים בוחרים לסטות מן השביל על מנת לעבור בו.
סמסון
סמסון (בטורקית: Samsun; ביוונית: Σαμψούντα - סאמפסונטה) היא עיר נמל בצפון טורקיה על חוף הים השחור, בירת נפת סמסון ומחוז הים השחור. לעיר מעמד של עיר מטרופוליטנית (Büyükşehir - "עיר גדולה") ולפי אומדן רשמי משנת 2022 אוכלוסייתה מנתה כ-1.36 מיליון תושבים.
כלכלה ותחבורה
בנוסף לחשיבותה כעיר נמל ומרכז מסחרי אזורי, משמשת סמסון כמרכז לגידול ועיבוד טבק. העיר מחוברת לרשת מסילות הברזל הטורקית, ובסמוך לה שוכן שדה תעופה שבינו לבין איסטנבול פועלות שלוש טיסות יומיות (מופעלות על ידי טורקיש איירליינס ואונור אייר).
לאיוש אדם
לאיוש אדם (בהונגרית: Ádám Lajos; טרגנה, 1 במאי 1879 – בודפשט, 19 בנובמבר 1946) היה רופא, כירורג יהודי-הונגרי, פרופסור באוניברסיטה.
הנס פלבר
קריירה מוקדמת
לאחר המלחמה הצטרף פלבר לפרייקור, ולאחר מכן הצטרף לרייכסווהר, ומילא בו תפקידי פיקוד ומטה. ב-1 בפברואר 1928 הועלה פלבר לדרגת מיור, וב-1 באוקטובר 1929 מונה לקצין מטה בדיוויזיה ה-7 של הרייכסווהר. ב-1 באפריל 1928 הועלה פלבר לדרגת אוברסט לויטננט, ומונה לקצין מטה בדיוויזיה ה-4 של הרייכסווהר. ב-1 באוקטובר 1932 מונה לראש מטה רגימנט הרגלים ה-1, וב-1 בפברואר 1933 מונה למפקדו. ב-1 ביולי 1934 הועלה לדרגת אוברסט, ומונה למפקד האקדמיה הצבאית. ב-1 ביולי 1935 לראש מטה הקורפוס ה-3, וב-1 באוקטובר 1937 הועלה לדרגת גנרל מיור. ב-1 באפריל 1938 מונה לראש מטה קבוצת הארמייה השלישית, שהפכה לאחר מכן לארמייה השמינית.
מלחמת העולם השנייה
ב-1 באפריל 1943 מונה פלבר למפקד הקורפוס ה-45, שהיה חלק מהארמייה הראשונה במסגרת קבוצת ארמיות D, וב-25 במאי 1942 הפך הקורפוס לקורפוס ה-83. ב-15 באוגוסט 1943 מונה פלבר למושל הצבאי בבלגרד, וב-26 בספטמבר 1944 מונה למפקד פלגת הארמייה סרביה. ב-6 באוקטובר 1944 מונה פלבר למפקד מפקדת הכוחות בהרי הווז', שהפכה ב-8 בינואר 1945 לקורפוס ה-13, שהיה חלק מהארמייה השביעית במסגרת קבוצת ארמיות B.
עאליי
בתקופת השלטון העות'מאני על לבנון הייתה עאליי תחנת מעבר לרכבת שפעלה בהר הלבנון בין השנים 1892–1895 וקישרה את ביירות ודמשק. כמו כן, שכן בעיירה בית הקיץ של המושל העות'מאני בהר הלבנון.
נישואי קרובים
יהדות
נישואין של קרובים במעגל השני, כמו אחיינית, נחשבים למומלצים במיוחד, בשל קרבת הדעת שיש בין אדם לאחיו, שעשויה לגרום לכך שיחבב את אשתו ביותר. במדרש נאמר: "אמר רבי תנחומא, נשא אדם אשה מקרובותיו, עליו הוא אומר 'עצם מעצמי'. יש מן האחרונים שכתב, שחז"ל עודדו נישואי קרובים למרות שידעו שאלו מגבירים את הסיכון למחלות גנטיות, משום שלדעתם נישואין כאלו שייעשו לשם שמים לא יגרמו לנזק, ואכן בזמננו יש לחשוש שהנישואין אינם נעשים בכוונה טהורה בלבד, ולכן יש להימנע מנישואי קרובים, כמו שכתב רבי יהודה החסיד.
דניאל רוגוב
ביוגרפיה
רוגוב תרם למדריך הכיס של יו ג'ונסון, Hugh Johnson Pocket Wine Guide, וכתב את הפרק הישראלי במדריך של תום סטיבנסון (Tom Stevenson, Wine Report). ב-1999 פתח בלוג באינטרנט שבו פרסם מסות על נושאים שונים, Rogov’s Ramblings, ובו גם ניהל פורום יין שהיו לו אוהדים רבים. ב-2008 הפורום הועתק לאתר של רובין גאר.
אבא לפין
פעילות ציבורית וציונית
במסגרת פעילותו הציונית סייר לפין עם קבוצת רופאים ליטאים בארץ ישראל ב-1932. במהלך מסעו נערכה לכבודו ולכבוד ד"ר צמח שאבאד מווילנה קבלת פנים על ידי ועדת הבריאות של כנסת ישראל והסתדרות הרופאים בירושלים. והיה אורחם של ד"ר אברהם קצנלסון וד"ר רוקח. לפין ניצל את הביקור לרכישת מגרש בשכונת רחביה בירושלים עבור בנו, ד"ר עמנואל לפין. במסגרת מסעו זה, היה לפין בין אורחי הכבוד במשחקי המכבייה הראשונה.
תרבות
ב-1885, בהיותו סטודנט באוניברסיטת דוֹרפַּאט (טַרטוּ), ייסד יחד עם ד"ר כהן ברנשטיין את "האגודה לתולדות היהדות והספרות היהודית", שהייתה פעילה עד לפלישת הבולשביקים לאסטוניה. ב-1908 אסף למעלה מעשרת אלפים כתבים מהקהילה היהודית בנושאי "בראיקה" ו"יודייקה", והקים יחד עם אבא בלושר ודר ד.מ. שוורץ את הספרייה היהודית על שם אברהם מאפו בקובנה. ספריית מאפו הייתה מרכז לתרבות יהודית, למידה ומועדון ציוני, עד שהיא הועלתה באש על ידי פשיסטים ליטאים ערב הפלישה הגרמנית לקובנה. בנוסף, לפין ייסד וכיהן כיושב ראש הראשון של החברה ההיסטורית אתנוגרפית יהודית בליטא (בקובנה). לפין גם פעל יחד עם ד"ר ד.מ. שוורץ להצלת ספרייתו המפורסמת של ד"ר פיינברג מקובנה, דרך ברלין, לירושלים (על ידי פרופ' הנקיך לווה). לפין היה תומך נלהב בהחייאת השפה העברית והשימוש שלה בתרבות היהודית
לובוטומיה
לובוטומיה, הידוע גם כלאוקוטומיה, הוא הליך ניתוחי לצורך טיפול פסיכיאטרי. בניתוח חותכים ומנתקים את הקשר שבין האונות הקדמיות במוח, או הורסים את רקמת המוח הקדמית. ניתוחים אלה גרמו לשינויי אישיות משמעותיים במטופלים ולעיתים אף גרמו לפיגור שכלי. בעבר נעשה שימוש נרחב בניתוח לובוטומיה לצורך טיפול במגוון הפרעות נפשיות כולל סכיזופרניה, דיכאון והפרעות חרדה שונות. מאז שהתחילו להשתמש בתרופות אנטיפסיכוטיות, כגון תורזין, התרופה האנטיפסיכוטית הראשונה, שהוכנסה לשימוש בתחילת שנות ה-50 של המאה ה-20, פחת באופן חד השימוש בלובוטומיה וכמעט הופסק לחלוטין כעבור שנים ספורות. ברפואה המודרנית של היום חקרו יותר ומצאו שמבין מגוון תפקידיה של האונה הקדמית אחד מהם הוא חיזוי העתיד כגון תכנון משימות לזמן העתידי פתרון בעיות מבעוד מועד וכדומה וכשחותכים ומנתקים את הקשר שבין האונות הקדמיות או לחלופין הורסים את רקמת המוח הקדמית - אמנם זה גורם לאדם שלווה ופותר בעיות נפשיות אבל מנגד מביא את האדם למצב שבו אינו יודע לתכנן את משימותיו ואף הפשוטות ביותר כיוון שזה מצריך חיזוי לזמן העתידי ולכן הופסק השימוש בדרך רפואית זו.
יומן חייתי
בתאריך 10 באפריל 2011 פורסם ניוזלטר מס' 24 ובו פורסמה לראשונה הרצאתו של גארי יורופסקי בתרגום לעברית.
סטוז'יצה ארנה
סטוז'יצה ארנה (בסלובנית: Arena Stožice) הוא מתקן ספורט רב תכליתי השוכן בעיר ליובליאנה שבסלובניה. האולם מכיל 12,480 מקומות ישיבה במשחקי הכדורסל המקיימים בו לרוב, והוא האולם הגדול ביותר בסלובניה. הוא נושא את שמו של פארק הספורט סטוז'יצה שהאולם מהווה חלק ממנו, לצד אצטדיון סטוז'יצה.
גרגור פישר
ביוגרפיה
ב-2015 יצאה לאור האוטוביוגרפיה של פישר "The Boy from Nowhere". במקביל עם פרסום הספר שודרה בערוץ BBC One Scotland תוכנית תיעודית בשם "In Search of Gregor Fisher", שעקבה אחרי פישר וסופרת הצללים שלו מלאני ריד במהלך התחקיר שלהם עבור הספר.
ואמושאטיה
יהודי ואמושאטיה
יהודים חיו בואמושאטיה בתקופות זמן שונות. את שירותי השוחט היהודי הם קיבלו מהשוחט של ברבאש.
ג'רלד פורד (CVN-78)
השדרית של נושאת המטוסים הותקנה ב-13 בנובמבר 2009. הבנייה החלה ב-11 באוגוסט 2005, כאשר נורת'רופ גראמן קיימה את טקס חתיכת הפלדה בשביל מגן הצד של נושאת המטוסים ששוקל 15 טון. האונייה הושקה באופן רשמי ב-9 בנובמבר 2013. נושאת המטוסים החליפה את האנטרפרייז, שסיימה את תקופת השירות בת 51 השנים שלה בדצמבר 2012. נושאת המטוסים נמסרה לצי האמריקאי ב-31 במאי 2017, שנתיים לאחר המועד הצפוי. הנשיא דונלד טראמפ הכניס אותה לשימוש ב-22 ביולי 2017. נושאת המטוסים צפויה לצאת למשימה הראשונה שלה בשנת 2022.
בנייה
השדרית של נושאת המטוסים הונחה בטקס חגיגי ב-14 בנובמבר 2009 על ידי בתו של פורד.
ב-2011 דווח שנושאת המטוסים הייתה "חצי מוכנה". באפריל 2012, היא הייתה כ-75% מוכנה. ב-24 במאי הנושאת הייתה מוכנה עד לקו הטעינה. בניית סיפון הטיסה של הנומ"ט נגמרה באפריל 2013.
ב-3 באוקטובר 2013 הותקנו בנושאת מטוסים 4 פרופלורים מארד. כל פרופלור שקל 30 טונות והיה בקוטר 6.4 מטרים. התקנת הפרופלורים לקחה כ-10 חודשי עבודה.
ב-9 בנובמבר 2013 הנומ"ט הושקה על ידי בתו של פורד, סוזן פורד, עם בקבוק של יין נתזים אמריקאי.
צ'ארלס וילסון
צ'ארלס ויליאם וילסון (באנגלית: Charles William Wilson; 14 במרץ 1836 – 25 באוקטובר 1905) היה קצין בחיל ההנדסה המלכותי, מודד קרקע וארכאולוג. מחלוצי מחקר ארץ ישראל המודרני ומראשי הקרן לחקר ארץ ישראל.
וילסון והיהודים
בשנת 1894 נערך לכבוד וילסון אירוע ב"מועדון המכבי" בלונדון (מועדון חברים יהודי יוקרתי). הוא נאם באירוע והביע תמיכה נלהבת ברעיון הציוני.
אגט
אופני השקעה
נראה כי המחקרים מסבירים השקעה באגט במידה רבה של הצלחה, אולם אף אחד מהם לא השיג אותה הצלחה במעבדה. ייתכן והבנת זמן ההיווצרות, שעדיין לוקה בחסר, תוביל ליצירה של דגם השקעה ברור ומעשי.
המפלצת של פרנקנשטיין
בסיפורה הגותי של שלי, ד"ר ויקטור פרנקנשטיין בורא או יוצר, את היצור במעבדתו תוך שילוב מומחיותו בכימיה ובאלכימיה. שלי מתארת את המפלצת כמכוערת מאוד, 340 ס"מ גובהה, אך עם זאת – רגשנית. המפלצת מנסה להשתלב בחברה האנושית אך ללא הצלחה, מה שמובילה אותה לרצון לנקום בד"ר פרנקנשטיין. על פי ג'וזף קרול, פרופסור לביקורת ספרות מאוניברסיטת מיזורי-סנט לואיס, המפלצת חולשת על "תחום נרחב בין גבולות המאפיינים המגדירים בדרך כלל פרוטגוניסטים ואנטגוניסטים".
כפר מנחם
היסטוריה
במשך מספר שנים סבל היישוב מניתוק בעונת הגשמים, בהיעדר כביש גישה, שנסלל לבסוף בשנת 1946.
בשנת 2001 הוקמה הרחבה בצמוד לקיבוץ לתושבים שאינם חברי קיבוץ.
המצעד הצבאי בפראג (2018)
המצעד הצבאי בפראג (בצ'כית: 2018 Pražská vojenská přehlídka) נערך ב-28 באוקטובר 2018 בעיר פראג, בירת צ'כיה. המצעד נערך במסגרת שלושה ימי אירועים, שהתקיימו לרגל מלאת מאה שנים לייסודה של צ'כוסלובקיה ב-1918. המדינה התפרקה ב-1993 לשתי מדינות - צ'כיה וסלובקיה.
מדרסה (סדרת טלוויזיה)
את שיר הנושא של הסדרה שרים נטע וינר וואלרי חמאתי שמשחקת בסדרה.
עלילה
הסדרה עוסקת בקהילת בית ספר דו־לשוני בירושלים. סוגיות חברתיות ופוליטיות יהיו במוקד הדילמות של הנערים והנערות בבית הספר וכן של צוות בית הספר והורי התלמידים.
וייט מודל M
היצרנית "White Motor Company"
הנשיא טאפט רכש את מכונית הקיטור ""וייט מודל M"" בשנת 1909
נחל רפאים
לאורך כל מסלולו של הנחל מלווה אותו מסילת הרכבת הוותיקה מירושלים לבית שמש.
דב פרייברג
לאחר המלחמה
לאחר המלחמה עבר פרייברג לזמן קצר בלודז', ומשם עבר לגרמניה, שם הצטרף לקבוצת הכשרה שהורכבה מניצולי שואה, שבה הכיר את אשתו לעתיד, שרה. עם קבוצה זו ניסה להעפיל לארץ ישראל בקיץ 1947 באונייה "אקסודוס", שנתפסה על ידי הבריטים ונשלחה בחזרה למחנות העקורים בגרמניה.
בסוף שנת 2006 נפטרה אשתו שרה, וכעבור שנה וחצי, במרץ 2008, נפטר בעיר מגוריו רמלה.
כתוב בעיפרון בקרון החתום
מבנה וסקירה כללית
השיר הוא כביכול ציטוט של כתובת מקוטעת שנכתבה בקרון של רכבת מוות ואשר כוּונה לקרובי הקורבנות; הכתובת היא כביכול ניסיון אחרון ומיואש להעביר ידיעה, ליצור תקשורת אנושית, בתוך החוויה המסויטת של קרון רכבת מוות. פגיס עצמו סיפר כי שירו הראשון על השואה, השיר 'דכאו' "מבוסס על כתיבה, שִרטוט [שִרבוט] של המוסעים בקרונות המוות באושוויץ על דפנות הקרונות כדי להודיע לקרוביהם ולידידיהם שהם חיים".
הזאבות
את הטקסטים של הלהקה כותבת סולנית ההרכב יפעת בלסיאנו. התכנים עוסקים בזווית הנשית של מערכות יחסים, מיניות ויחסי כוחות.
טוני וורד
ביוגרפיה
וורד נולד בסנטה קרוז בקליפורניה כאמצעי מבין שלושה בנים.
הוא היה חתום בסוכנויות דוגמנות בניו יורק, לונדון, מילאנו וקופנהגן.
ביניש מינינברג
מינינברג כאומן וצייר בתים
עם הקמת חיל האוויר הישראלי ב-1948 השתתף מיניברג בתחרות לבחירת סמל חיל האוויר ונבחר הסמל שלו מגן דוד משולב עם כנף. זהו היה סמל הכומתה הראשון של חיל האוויר שלימים הוחלף בסמל הנוכחי.
ארנבת שחורת-זנב
ארנבת שחורת-זנב (שם מדעי: Lepus californicus) היא מין של ארנבת ממשפחת הארנביים הנפוצה במדבריות אמריקה הצפונית.
מאפיינים
הארנבת היא צמחונית וניזונה מעשבים, נבטים, פרחים, שורשים של צמחים שונים ומזרעים.
טורפיה כוללים פומות, שונרים, קויוטים, זאבים, שועלים, עופות דורסים ובעיקר עיט זהוב וינשופים. הארנבת יכולה לרוץ במהירות וכן לקפץ כדי לחמוק מאויביה.
מאיר גאויזון
ביוגרפיה
גאויזון נולד בין השנים 1545 עד 1555. הוא נולד בצפת למשפחת מגורשי ספרד. בספרו, מהר"ם גאויזון, איננו מזכיר איפה למד, אך ייתכן ולמד אצל רבי משה קסטילץ, שהיה אחד מחכמי צפת.
עזיבתו למצרים
בין השנים 1574 עד 1588, עזב גאויזון את צפת על מנת להתגורר במצרים, בדומה לאחרים שעשו זאת באותה התקופה בשל הידרדרות כלכלית בצפת באותה העת, והיחס הנוקשה מצד השלטון העות'מאני כלפי האוכלוסייה הלא-מוסלמית באזור. גאויזון בחר להתיישב באלכסנדריה, אך לאחר מכן התגורר בקהיר ונמנה עם רבניה.
מיכאיל קוטוזוב
המלחמה של שנת 1812
ב-22 ביוני 1812 פלש נפוליאון לרוסיה בראש ה"גרנד ארמה" שמנה 700,000 חיילים. ראש הצבא הרוסי בזמנו, מיכאיל ברקלאי דה טולי, לא רצה לסכן את צבאו בקרב מול צבאו האדיר של נפוליאון, מה גם שהוא היה בנחיתות מספרית מולו. הטקטיקה שנקט בה הצבא הרוסי הייתה נסיגה תוך השארת אדמה חרוכה לצבא נפוליאון המתקדם לתוך רוסיה, תוך כדי ניהול קרבות קטנים בכוחות צרפתים תועים ומזדנבים. טקטיקה זו של דה טולי, יצרה תרעומת בקרב הצבא הרוסי, תוך קריאה מצד גנרלים רבים להדחתו, ואכן ב-20 באוגוסט 1812 מונה קוטוזוב, הגנרל הוותיק, לראש הצבא.
בני קרטר
חזרה לארצות הברית והמעבר ללוס אנג'לס
גם בלוס אנג'לס הוביל קרטר תזמורת. ב-1945 ערך חצוצרן צעיר בתזמורתו של קרטר בשם מיילס דייוויס את הקלטתו הראשונה במסגרת התקליט Benny Carter and His Orchestra.
ארנבת האנטילופה
היא ניצודה על ידי טורפים רבים, בעיקר קויוטים, שונרים מצויים ועיטים זהובים. הארנבת היא יצור דרוך ועירני ובעזרת אוזניה מסוגלת לשמוע טורף מתקרב ולברוח למאורתה.
מרחב פרשה-אוריסון
בטופולוגיה, מרחב פרשה-אוריסון הוא מרחב טופולוגי בו הסגור הסדרתי מתלכד עם הסגור הטופולוגי. המרחב קרוי על שמם של שניים ממפתחי הטופולוגיה, פאבל סמואילוביץ' אוריסון ו-רנה מוריס פרשה.
גבירתנו מפאטימה
הכנסייה
המקום הפך לאתר עלייה לרגל. הוותיקן לא אישר שהתגלותה של הגבירה היא התגלמותה עלי אדמות של מרים, אם ישו, אבל ב-1932 אישר למאמינים לסגוד לגבירה מפאטימה ולהקים שם כנסייה. על פי האמונה הקפלה שנבנתה במקום המדויק של ההתגלות היא בעלת סגולות מרפא. במקום נבנתה "בזיליקת גבירתנו מפאטימה" בזיליקה ענקית, הכנסייה הנוצרית הרביעית בגודלה בעולם עם מגדל בגובה 65 מטר.
הרכבת התחתית של דונצק
הרכבת התחתית של דונצק (באוקראינית: Донецьке метро) היא רכבת תחתית מתוכננת בעיר דונצק, אוקראינה. העבודות על בניית הרכבת החלו ב-1993 והושעו באופן זמני ב-2011. אם קו זה ייבנה לבסוף, הוא יהפוך לקו הרכבת התחתית החמישית באורכה באוקראינה (לאחר הרכבת התחתית של קייב, חרקוב, דניפרו ו). לחלופין, קיימות גם תוכניות לבניית רכבת קלה ברחבי העיר במקום הרכבת התחתית.
היסטוריה
העבודות על הרכבת הופסקו לחלוטין בשנת 2014 בעקבות פריצת המלחמה בדונבאס, כשדונצק היא אחת משתי הערים המרכזיות של הצד הפרו רוסי בסכסוך. לקראת סוף 2014 החליטו ראשי "הרפובליקה העממית של דונצק" (ישות מדינית מוכרת חלקית שהתקיימה בין 2014 ל-2022 במזרח אוקראינה), שמושבם בדונצק, ש"המשך הבנייה יבחן מחדש", החלטה שהתקבלה עבור פרויקטים נוספים ברחבי ה"רפובליקה", בעקבות המלחמה.
מוצב המזח
מוצב המזח, שכונה "מסרק" במפת קוד סיריוס, היה המעוז הדרומי ביותר בקו בר-לב שלאורך תעלת סואץ. המוצב התפרסם במהלך מלחמת יום הכיפורים, לאחר שהותקף על ידי הצבא המצרי והיה נצור במשך שבוע, עד כניעת מגיניו ונפילתם בשבי. כניעת המוצב הישראלי צולמה על ידי אמצעי התקשורת המצרים ונחרתה בזיכרון הציבורי הישראלי והמצרי.
פרוץ המלחמה ומהלך הלחימה במוצב המזח
בשעה 17:30 ההפגזה הארטילרית שככה וגדוד הקומנדו המצרי 43 החל בצליחה מול המוצב. לוחמי הנח״ל והשיריון החלו יורים לעבר הסירות הצולחות ופגעו ברבות מהן, אך למרות האש המצרים הצליחו לעבור לצד הישראלי של התעלה. למעט זמן ההתארגנות של המצרים לאחר צליחת התעלה, החלה התקפה על מוצב המזח שנמשכה לסירוגין, כולל תקיפות חיילי חי"ר, לאורך כל יומו ולילו של היום הראשון למלחמה. בקרבות אלו נפצע קשה מפקד המוצב, סגן דוד תורג'מן. לקראת שעות הערב ניסתה פלוגת טנקים, אשר ניהלה חילופי אש עם כוחות האויב, לפרוץ לעבר מעוז המזח, אך ניסיון זה כשל.
בבוקר 7 באוקטובר חודשה ההפגזה המצרית על המוצב, כאשר האש נוחתת במרכז המעוז. נוסף על כך, חיילי קומנדו מצרים ניסו לחדור אל תוך מוצב המזח. המעוז פנה בבקשה לסיוע של שריון וארטילריה ואף הודיע על המצאות כוחות חי"ר מצריים בתוך המעוז (אף על פי שדבר זה לא התרחש במציאות). בקשת הסיוע נענתה בשלילה, אך הובטח כי תוך כמה שעות יגיעו כלים כבדים אל המוצב. בשעה 18:21 התקיימה שיחה בין המוצב לחטיבה אשר מבטאת את מצבו הקשה של מוצב המזח:
כניעה והליכה בשבי
ב–12 באוקטובר התקבלה ידיעה בקשר כי קיימת אפשרות של כניעת המוצב במקרה ולא יוכל להחזיק מעמד.
כך נשמעה השיחה האחרונה בין מעוז המזח לפיקוד:
יעקב אפטר
יעקב אֶפְטֶר (אלול תרנ"ד, 1894, קישינב, בסרביה, האימפריה הרוסית - 4 בנובמבר 1968, תל אביב) היה פעיל ציוני, ממנהיגי תנועת הפועל הצעיר וממקימי דגניה, משותפי הקמת ההסתדרות הכללית של העובדים בארץ ישראל וממייסדי המשביר המרכזי ומנהלו.